Държавен вестник, бр. 102, 2022 г., стр. 118

СТР.  118 
Д Ъ Р Ж А В Е Н  В Е С Т Н И К  
БРОЙ 102
Чл. 3. (1) Оценката по тази методика се осъ-
ществява при спазване на принципите, залегнали 
в МКФУЗ, и принципите по чл. 4 от Закона за 
хората с увреждания за постигането на:
1. прозрачност и обективност – включване и 
активно участие на човека с увреждане в целия 
процес, и по-специално използване на разбираеми 
и прозрачни инструменти; за целите на просле-
дяване на резултатите е необходимо водене на 
прегледна документация;
2. междуинституционалност – нуждите на 
човека с увреждане и мерките за оказване на 
подкрепа трябва да се определят цялостно, като 
бъдат предвидени в рамките на едно общо пла-
ниране за социално приобщаване в обществото в 
съответствие с разпоредбите на Закона за хората 
с увреждания;
3. интердисциплинарност – в зависимост от 
конкретния случай могат да бъдат включени 
експерти и специалисти с различна експертиза;
4. ориентация към приемане – определянето 
на мерките за подкрепа да се постига по взаим-
но съгласие; това изисква участие на човека с 
увреждане в процеса чрез гарантиране на яснота 
и прозрачност и при съобразяване с неговите 
желания и цели;
5. индивидуален подход – всички стъпки в 
рамките на процеса при изготвяне на индиви-
дуалната оценка трябва да бъдат персонално 
адаптирани към потребностите на човека с 
увреждане;
6. личностна ориентация – за гарантиране 
принципа на личностна ориентация трябва да 
се опознаят животът на човека с увреждане, 
конкретните житейски обстоятелства, както и 
неговият опит; всичко това следва да бъде взето 
предвид при определянето на потребностите и 
при конкретното планиране на необходимите 
подкрепящи мерки, както и нарушенията във 
функционирането и произтичащите от тях 
ограничения за социално, професионално и 
образователно приобщаване;
7. външни фактори – вземане под внимание 
на факторите на обкръжаващата среда при оп-
ределяне на потребностите; това се отнася и за 
предоставянето на конкретни мерки за подкрепа 
и документиране на релевантните фактори и 
бариери в тази област;
8. целенасоченост – осигуряване на адекватна 
подкрепа за човека с увреждане с цел конкретно 
приобщаване във всекидневна и трудова и/или 
образователна среда. 
(2) Процесът на оценка на потребността и 
полезността от осигуряване на ВПС е основан 
на прилагането на индивидуален подход съ-
образно целите и предпочитанията на човека с 
трайно увреждане и всички външни фактори на 
обкръжаващата го среда. 
(3) Методиката определя като приложими 
при изготвяне на оценката следните определения 
от МКФУЗ:
1. дейност – изпълнението на дадена задача 
или действие от индивида;
2. участие – включване в житейска ситуация;
3. ограничения в дейността – затрудненията, 
които индивидът може да изпитва при изпълне-
ние на дадена/и по дейност/и;
4. ограничения в участието – проблемите, 
които индивидът може да изпитва във връзка с 
извършване на дейности в житейски ситуации;
5. външни фактори – факторите на обкръ-
жаващата среда, които обхващат физическия и 
социалния свят и нагласи на човека.
Г л а в а  в т о р а
ОБХВАТ НА МЕТОДИКАТА
Чл. 4. (1) Методиката обхваща отделните ета-
пи и процедури по оценяване на потребностите 
от ВПС и осъществяване на подбора на лицата, 
които да получат подкрепа в изпълнение на дей-
ностите по проект „Предоставяне на помощни 
средства за хората с трайни увреждания“.
(2) Оценката по тази методика е условие за 
достъп до подкрепа в рамките на проект „Пре-
доставяне на помощни средства за лица с трайни 
увреждания“. Тя е доброволна и се изготвя при 
заявено желание от страна на човека с трайно 
увреждане по реда на чл. 13 за осигуряване на 
необходимото ВПС от Списъка на високотехно-
логични помощни средства (приложение № 5). 
(3) Оценката по тази методика има за цел да 
установи ефективността и полезността от осигу-
ряване на ВПС за хора с трайни увреждания (деца 
и възрастни в трудоспособна възраст) съобразно 
заявената потребност независимо дали са учащи, 
заети, безработни, икономически неактивни, в 
случай че не са получили финансова подкрепа за 
задоволяване на потребност от конкретното ВПС 
от институция, оперираща с публични средства, 
за подпомагане подобряване на социално-иконо-
мическия статус, активността за социално при-
общаване и създаване на по-добри възможности 
на водене на независим начин на живот.
Г л а в а  т р е т а
ОРГАНИ ЗА ОЦЕНКА НА ПОТРЕБНОСТТА И 
ПОЛЕЗНОСТТА ОТ ВИСОКОТЕХНОЛОГИЧНИ 
ПОМОЩНИ ТЕХНИЧЕСКИ СРЕДСТВА ЗА 
ХОРА С ТРАЙНИ УВРЕЖДАНИЯ
Чл. 5. (1) Оценката по тази методика се из-
вършва от Комисия за оценка.
(2) Комисията за оценка се състои от трима 
членове, единият от които е и председател на 
комисията.
(3) Комисията за оценка се създава към ре-
гионалните дирекции за социално подпомагане 
към Агенцията за социално подпомагане със 
заповед на директора на съответната регионална 
дирекция.
(4) За участие в работата на Комисията за 
оценка могат да бъдат привлечени и външни 
експерти, като рехабилитатор, психолог, компе-
тентни медицински специалисти, специалисти по 
помощни средства и медицински изделия и др. 
Те могат да присъстват по време на оценката, да 
консултират Комисията по оценка и да изготвят 
компетентни писмени становища с обективни 
констатации.